ນາຍົກລັດຖະມົນຕີ ຫງວຽນ ຊວນ ຟຸກ ເລີ່ມຕົ້ນການຢ້ຽມຢາມສະຫະພັນລັດເຊຍຢ່າງເປັນທາງການ.(ພາບ:laodong.vn)
ການຢ້ຽມຢາມ ສະຫະພັນລັດເຊຍ ຢ່າງເປັນທາງການໃນຄັ້ງນີ້, ທ່ານນາຍົກລັດຖະມົນຕີ ຫງວຽນ ຊວນ ຟຸກ ຈະມີການເຄື່ອນໄຫວເປັນຕົ້ນຄື: ຢ້ຽມຢາມສະຖານທູດຫວຽດນາມ ແລະ ໂອ້ລົມກັບ ຕາງໜ້າປະຊາຄົມຊາວຫວຽດນາມ ຢູ່ ສະຫະພັນລັດເຊຍ; ຈະມີບັນດາກອງປະຊຸມການເຈລະຈາ, ພົບປະບັນດາການນໍາສະຫະພັນລັດເຊຍ; ທ່ານນາຍົກລັດຖະມົນຕີ ຫງວຽນ ຊົນ ຟຸກ ແລະ ທ່ານນາຍົກລັດຖະມົນຕີ ສະຫະພັນລັດເຊຍ Dmitry Anatolyevich Medvedev ເປັນປະທານຮ່ວມ ພິທີໄຂປີ ຫວຽດນາມ - ລັດເຊຍ, ລັດເຊຍ - ຫວຽດນາມ; ເຂົ້າຮ່ວມເວທີປາໄສວິສາຫະກິດ ຫວຽດນາມ-ລັດເຊຍ; ພົບປະກັບສະມາຄົມນັກຮົບເກົ່າທີ່ເຂົ້າຮ່ວມສົງຄາມ ຢູ່ ຫວຽດນາມ, ສະມາຄົມມິດຕະພາບລັດເຊຍ - ຫວຽດນາມ; ມອບຫຼຽນໄຊມິດຕະພາບໃຫ້ພົນລະເມືອງລັດເຊຍ ຈໍານວນໜຶ່ງ ທີ່ໄດ້ມີການປະກອບສ່ວນຢ່າງຕັ້ງໜ້າເຂົ້າໃນການພົວພັນລະຫວ່າງສອງປະເທດ...
(ໄຊພອນ)